open-index/open-wikipedia-markdown huggingface dataset:
การปฏิวัติอาร์มีเนีย พ.ศ. 2561

กลุ่มนักการเมืองและประชาชนภายใต้การนำโดย ส.ส. นีโกล พาฌินยัน (ผู้นำของพรรคสัญญาพลเรือน) ได้เริ่มขบวนการ **การประท้วงต่อต้านรัฐบาลอาร์มีเนีย** (หรือรู้จักกันในชื่อทั่วไปว่า #**MerzhirSerzhin** ( แปลว่า "#RejectSerzh") เมื่อเดือนเมษายน พ.ศ. 2561 การประท้วงและการเดินขบวนในครั้งนี้เกิดขึ้นหลังจากที่แซร์ช ซาร์กเซียนเข้ารับดำรงตำแหน่งนายกรัฐมนตรี ซึ่งเป็นผู้ที่ทรงอิทธิพลในรัฐบาลของอาร์มีเนียอย่างมาก และยังควบคุมพรรคริพับลิกันอีกด้วย

เมื่อวันที่ 23 เมษายน แซร์ช ซาร์กเซียนได้กล่าวว่า "ผมผิดในขณะที่เขา [นีโกล พาฌินยัน] ถูก" แล้วต่อมาเขาก็ได้ขอลาออก การประท้วงในครั้งนี้ถือว่าเป็นการปฎิวัติอย่างสันติเมื่อเทียบกับการปฎิวัติของอดีตรัฐในโซเวียต 25 เมษายน พรรคเออาร์เอฟ-ดชาสุนยัน พรรคพันธมิตรของพรรครีพับลิกันได้ประกาศขอถอนตัวออก ซึ่งหมายถึงสามรถให้ฝ่านค้านรัฐบาลสามารถเข้ารับการเลือกตั้งโดยรัฐสภาแห่งชาติได้

## ปฏิกิริยา
เมื่อวันที่ 4 เมษายน ผู้นำของพรรคไบร์ทอาร์มีเนีย พร้อมด้วยผู้นำพรรคพลเรือน นีโกล พาฌินยัน ได้ร่วมกันเขียนบทความลงในหนังสือพิมพ์อยอนร์ โดยมีข้อความระบุว่า ผมชอบวิธีการจับมือกับประชาชนมากกว่าการตอบโต้แบบทางการ

ผู้นำของพรรคประชาธิบไตย และอดึต ส.ส. คชักเทอ โคโคเบลเยม ได้เข้าร่วมสนับสนุนการประท้วงดังกล่าว 

### ปฏิกิริยานานาชาติ
* โฆษกประจำกระทรวงต่างประเทศรัสเซีย ได้กล่าวชื่นชมการปฎิวัติอย่างสันติในครั้งนี้ พร้อมกับบอกว่า "อาร์มีเนีย รัสเซียจะอยู่เคียงข้างเสมอ!" มีหน้าในเว็บไซต์เอฟเอ็มอย่างเป็นทางการ พร้อมระบุว่า: "พวกเราหวังว่าสถานการณ์นี้จะสามารถพัฒนาเป็นพิเศษในด้านกฎหมายและรัฐธรรมนูญ ทั้งนี้กองกำลังทางการเมืองทั้งหมดจะต้องแสดงความรับผิดชอบและความพร้อมสำหรับการเจรจาที่เป็นไปอย่างสร้างสรรค์ เราเชื่อว่าทุกอย่างในประเทศจะต้องกับมาเป็นปกติและพวกเราจำเป็นจะต้องฟื้นฟูสิ่งดีๆ เข้ามาสู่อาร์มีเนีย"
* เมื่อวันที่ 23 เมษายน เอกอัครราชทูตสหรัฐได้กล่าวชื่นชมสำนักงานตำรวจแห่งชาติอาร์มีเนีย และเหล่าผู้ประท้วงทั้งหลายที่นำโดย ส.ส. นีโกล พาฌินยัน ว่าสามารถทำให้ไม่ให้เกิดเหตุนองเลือดได้ ในระหว่างการประท้วงต่อต้านแซร์ช ซาร์กเซียน กระทรวงการต่างประเทศสหรัฐได้แถลงการว่า ผู้นำคนใหม่ของประเทศอาร์มีเนียจะต้องเป็นคนโปร่งใส่ ไม่มีทุจริต และจะต้องปฎิบัติตามรัฐธรรมนูญ ยังมีการกล่าวแถลงการณ์อีกว่า กลุ่มผู้นำทางการเมืองอาร์มีเนียได้วางแผนว่า “จะไม่ก่อเหตุเพิ่มและหลีกเลี่ยงการใช้ความรุนแรง”
* เมื่อวันที่ 24 เมษายน ผู้นำสูงสุดของสหภาพยุโรปได้เดินทางไปยังประเทศอาร์มีเนีย พร้อมได้ตั้งแคมเปญ และยังกล่าวชื่นชอบในการปฎิวัติในครั้งนี้ และได้ให้สัญญากับประชาชนว่าจะเข้มงวดมากขึ้นโดยการปรับปรุง

## อ้างอิง

หมวดหมู่:ประเทศอาร์มีเนียในปี พ.ศ. 2561
หมวดหมู่:การประท้วงในปี พ.ศ. 2561
หมวดหมู่:การประท้วงในประเทศอาร์มีเนีย
อินเตอร์สเตต 25

**อินเตอร์สเตต 25** () เป็นทางหลวงอินเตอร์สเตตแนวเหนือ–ใต้สายหลักในสหรัฐอเมริกาตะวันตก ผ่านรัฐนิวเม็กซิโก รัฐโคโลราโด และรัฐไวโอมิง อินเตอร์สเตต 25 เริ่มต้นจากอินเตอร์สเตต 10 ที่ลาสครูเซส รัฐมิวเม็กซิโก (ห่างจากเอลพาโซ ไปทางทิศเหนือ ) สิ้นสุดบนอินเตอร์สเตต 90 ในบัฟฟาโล รัฐไวโอมิง (ห่างจากพรมแดนรัฐมอนทานา–ไวโอมิง ไปทางทิศใต้ ) เส้นทางของอินเตอร์สเตต 25 ส่วนใหญ่อยู่ในชนบท โดยเฉพาะในรัฐไวโอมิง ยกเว้นในพื้นที่แอลบูเคอร์คี พิวโบล โคโลราโดสปริงส์ และเดนเวอร์

## ภาพ

ไฟล์:I-25 southbound at Big I.jpg|บริเวณทางแยกต่างระดับบิ๊กไอ (Big I) ในแอลบูเคอร์คี รัฐนิวเม็กซิโก
ไฟล์:Downtown Denver skyline.jpg|อินเตอร์สเตต 25 ในชั่วโมงเร่งด่วน ในพื้นที่ดาวน์ทาวน์เดนเวอร์
ไฟล์:JFK Memorial Highway IMG 5011.JPG|ทางหลวงอนุสรณ์จอห์น เอฟ. เคนเนดี ในรัฐโคโลราโด


## อ้างอิง

## แหล่งข้อมูลอื่น

* 
*Interstate 25 by Matthew Salek

25
หมวดหมู่:ถนนในรัฐนิวเม็กซิโก
หมวดหมู่:ถนนในรัฐโคโลราโด
หมวดหมู่:ถนนในรัฐไวโอมิง
รายชื่อศูนย์การค้าและห้างสรรพสินค้าของกลุ่มเซ็นทรัล

รายชื่อศูนย์การค้าและห้างสรรพสินค้าที่บริหารงานโดย บริษัท กลุ่มเซ็นทรัล จำกัด และบริษัทในเครือ
## ศูนย์การค้า
### ศูนย์การค้าที่บริหารงานโดย บริษัท เซ็นทรัลพัฒนา จำกัด (มหาชน)

หมวดหมู่:ศูนย์การค้าในประเทศไทย
หมวดหมู่:ห้างสรรพสินค้าในประเทศไทย
หมวดหมู่:กลุ่มเซ็นทรัล
#### ศูนย์การค้าขนาดใหญ่และศูนย์การค้าแบบประสม

#### ศูนย์การค้าชุมชน

#### ศูนย์การค้าที่ดำเนินงานในรูปแบบกิจการร่วมค้า

### เซ็นทรัล ชิดลม

**เซ็นทรัล ชิดลม**  เป็นห้างสรรพสินค้าระดับบนแห่งหนึ่งในกรุงเทพมหานคร ตั้งอยู่ริมถนนเพลินจิต เขตปทุมวัน บนพื้นที่ขนาด 7 ไร่ เป็นสาขาระดับเรือธงของห้างสรรพสินค้าเซ็นทรัลตั้งแต่เปิดให้บริการ ปัจจุบันเป็นที่ตั้งของสำนักงานใหญ่กลุ่มเซ็นทรัล และยังเป็นส่วนหนึ่งของโครงการเซ็นทรัลแบงค็อกอีกด้วย

### เซ็นทรัล เอ็มบาสซี

**เซ็นทรัล เอ็มบาสซี**  เป็นศูนย์การค้าระดับบนแห่งหนึ่งในกรุงเทพมหานคร บริหารงานโดย กลุ่มธุรกิจบริหารสรรพสินค้า บริษัท กลุ่มเซ็นทรัล จำกัด และบริษัท สรรพสินค้าเซ็นทรัล จำกัด ตั้งอยู่บนถนนเพลินจิต มีขนาดพื้นที่ประมาณ 9 ไร่ ซึ่งพื้นที่ซึ่งเคยส่วนหนึ่งของสถานเอกอัครราชทูตสหราชอาณาจักรประจำประเทศไทย โดยที่กลุ่มเซ็นทรัลชนะการประมูล ซึ่งติดกับห้างสรรพสินค้าเซ็นทรัล สาขาชิดลม โครงการดังกล่าวเป็นส่วนหนึ่งของโครงการเพลินจิตซิตี้ ที่นำโครงการโดย บริษัท ยูนิเวนเจอร์ จำกัด (มหาชน) เจ้าของอาคารปาร์คเวนเชอร์ อีโคเพล็กซ์ รวมทั้งโรงแรม ดิ โอกุระ เพรสทีจ กรุงเทพฯ และโครงการเซ็นทรัลแบงค็อก ของกลุ่มเซ็นทรัล ที่เชื่อมต่อศูนย์การค้าเซ็นทรัล เอ็มบาสซี ห้างเซ็นทรัล ชิดลม และศูนย์การค้าเซ็นทรัลเวิลด์ เข้าเป็นพื้นที่เดียวกัน

### ศูนย์การค้าที่บริหารงานโดย [[เซ็นทรัล รีเทล คอร์ปอเรชั่น|บริษัท เซ็นทรัล รีเทล คอร์ปอเรชั่น จำกัด (มหาชน)]]
#### [[ห้างสรรพสินค้าโรบินสัน|โรบินสัน ไลฟ์สไตล์]]
**โรบินสัน ไลฟ์สไตล์** (, ชื่อเดิม:โรบินสัน ไลฟ์สไตล์ เซ็นเตอร์) เป็นกลุ่มศูนย์การค้าที่บริหารงานโดย บริษัท โรบินสัน จำกัด (มหาชน) โดยเน้นทำเลเมืองรองที่ยังไม่มีศูนย์การค้าของ บมจ.เซ็นทรัลพัฒนา เข้าไปเปิดสาขา โดยโรบินสัน ไลฟ์สไตล์ มีสาขาทั้งหมดดังนี้

#### ท็อปส์ พลาซา
**ท็อปส์ พลาซ่า** () เป็นศูนย์การค้าในความดูแลของบริษัท เซ็นทรัล ฟู้ด รีเทล จำกัด เน้นทำเลในจังหวัดเล็ก โดยเปิดสาขาแรกที่จังหวัดพิจิตร เมื่อวันที่ 22 ธันวาคม พ.ศ. 2560 ภายในประกอบด้วยซูเปอร์มาร์เก็ต "**[[ท็อปส์]]**" ร้านค้าในพื้นที่เช่าโซนพลาซ่า และอาจมีเพาเวอร์บาย บีทูเอส ซูเปอร์สปอร์ต และโรงภาพยนตร์ร่วมเปิดให้บริการด้วย

### ศูนย์การค้าและห้างสรรพสินค้าอื่น ๆ
* ไชน่าเวิลด์ วังบูรพา
* เซ็นทรัล สีลม ทาวเวอร์ (ท็อปส์ สีลม)
* บ้านสีลม
* จิวเวอร์รี่ เทรด เซ็นเตอร์
* แพลตฟอร์ม วงเวียนใหญ่
* หัวหมาก เซ็นเตอร์
* มาร์เก็ตเพลส วงศ์สว่าง
* ปอร์โต เดอ ภูเก็ต
* เซ็นทรัล: ดิ ออริจินัล สโตร์
* จริงใจ มาร์เก็ต เชียงใหม่
* วงศ์อมาตย์ บีช วิลเลจ (ชลบุรี-พัทยา) (โครงการ)

## เชิงอรรถ

## อ้างอิง

หมวดหมู่:ศูนย์การค้าในประเทศไทย
หมวดหมู่:ห้างสรรพสินค้าในประเทศไทย
*
สโมสรฟุตบอลกัว

**สโมสรฟุตบอลกัว**  เป็นสโมสรฟุตบอลอาชีพในประเทศอินเดีย ตั้งอยู่ที่รัฐกัว ปัจจุบันลงแข่งขันในอินเดียนซูเปอร์ลีก ก่อตั้งเมื่อวันที่ 26 สิงหาคม ค.ศ. 2014 โดย Dattaraj Salgaocar และ Shrinivas Dempo และมีบริษัทเอกชนสโมสรฟุตบอลแห่งรัฐกัวเป็นเจ้าของ ทำให้รัฐกัวเป็นเพียงรัฐเดียวของอินเดียที่ประกาศให้ฟุตบอลเป็นกีฬาประจำรัฐ สัญลักษณ์ของสโมสรคือรูปกระทิง สีประจำสโมสรคือน้ำเงินและส้ม สื่อถึงชายทะเลและแสงอาทิตย์ตามลำดับ

กัวใช้สนามกีฬาฟาตอร์ดาเป็นสนามเหย้า ผู้จัดการหรือผู้ฝึกสอนคนแรกของสโมสรคือ ซิโก อดีตนักฟุตบอลชาวบราซิล มีการซื้อตัวผู้เล่นที่สำคัญอย่างรอแบร์ ปีแร็ส และลูซีอู สโมสรจบอันดับที่สองในซูเปอร์ลีกปกติ ฤดูกาล 2014 ต่อมาในรอบเพลย์ออฟ กัวสิ้นสุดที่รอบรองชนะเลิศ ด้วยการแพ้จุดโทษต่อ Atlético de Kolkata และในฤดูกาล 2015 กัวจบอันดับที่หนึ่งในฤดูกาลปกติ และคว้ารองแชมป์ในนัดชิงชนะเลิศซูเปอร์ลีก

## อ้างอิง

## แหล่งข้อมูลอื่น
*เว็บไซต์อย่างเป็นทางการ
*เฟซบุ๊ค
*ทวิตเตอร์
*อินสตาแกรม
*ยูทูบ
*เว็บไซต์ของอินเดียนซูเปอร์ลีก 

หมวดหมู่:สโมสรฟุตบอลในประเทศอินเดีย
หมวดหมู่:สโมสรกีฬาที่ก่อตั้งในปี พ.ศ. 2557
หมวดหมู่:รัฐกัว
Strand Sort

**Strand Sort** คือ อัลกอริธึมการจัดเรียงที่ทำงานได้ดีหากมีหลายรายการเรียงตามลำดับ ขั้นแรกให้เริ่มต้นรายการย่อยโดยการย้ายรายการแรกจากรายการต้นฉบับไปยังรายการย่อย สำหรับแต่ละรายการถัดไปในรายการเดิมถ้ารายการนั้นมากกว่ารายการสุดท้ายของรายการย่อยให้นำรายการนั้นออกจากรายการเดิมแล้วเพิ่มลงในรายการย่อย รวมรายการย่อยไว้ในรายการเรียงลำดับขั้นสุดท้าย แยกและรวมรายการย่อยซ้ำ ๆ จนกระทั่งรายการทั้งหมดถูกจัดเรียง จัดการสินค้าสองรายการหรือน้อยกว่าเป็นกรณีพิเศษ

## การนำไปใช้งาน
ตัวอย่างภาษาไพทอน

```python
def sort(array):
    if len(array) < 2:
        return array
    result = []
    while array:
        sublist = [array.pop(0)]
        leftovers = []
        last = sublist[0]
        
        sublist_append = sublist.append
        leftovers_append = leftovers.append
        for item in array:
            if item >= last:
                sublist_append(item)
                last = item
            else:
                leftovers_append(item)
        result = merge(result, sublist)
        array = leftovers
    return result

def merge(left, right):
    if not left:
        return right
    if not right:
        return left

    if left[-1] > right[-1]:
        left, right = right, left

    it = iter(right)
    y = next(it)
    result = []

    for x in left:
        while y < x:
            result.append(y)
            y = next(it)
        result.append(x)
    result.append(y)
    result.extend(it)
    return result
```


Strand Sort เป็นอัลกอริทึมการเรียงลำดับที่ทำงานในเวลา O(n) ถ้ารายการถูกจัดเรียงแล้วและทำงานใน O(n * n) ในกรณีที่เลวร้ายที่สุด

หมวดหมู่:ขั้นตอนวิธีการเรียงลำดับ
โนวืยเอปรีคลูย์เชนียาเนอุโลวิมืยเฮ

***โนวืยเอปรีคลูย์เชนียาเนอุโลวิมืยเฮ*** (, translit.&nbsp;*Novye prikluchenya Neulovimykh*) เป็นภาพยนตร์โลดโผนจากสหภาพโซเวียตในปี 1968 เป็นภาคต่อของภาพยนตร์เรื่อง *[[The Elusive Avengers]]* กำกับโดย Edmond Keosayan และผลิดโดยค่ายมอสฟิล์ม ภาพยนตร์ยังได้สร้างภาคต่อในชื่อ *[[The Crown of the Russian Empire, or Once Again the Elusive Avengers]]* ซึ่งเข้าฉายในปี 1971
## นักแสดง
* Viktor Kosykh - *Danka Shchus*
* Valentina Kurdyukova - *Ksanka Shchus*
* Valentina Kurdyukova - *Yashka the Gypsy*
* Michael Metyolkin - *Valerka Meshcheryakov*
* Boris Sichkin - *Buba Kastorskiy, นักแสดงและนักร้อง*
* Yefim Kopelyan - *หัวหน้า Ignat Burnash*
* Armen Dzhigarkhanyan - *ร้อยเอก Petr S. Ovechkin*
* Arkady Tolbuzin - *พันเอก Leopold S. Kudasov*
* วลาดีมีร์ อีวาชอฟ - *ร้อยตรี Perov, ผู้ช่วยผู้พัน Kudasov*
* Konstantin Sorokin - *Methodius Kuzmich, เจ้าของม้าหมุน*
* Ivan Pereverzev - *Smirnov, เสนาธิการทหารม้า*

## แหล้งข้อมูลอื่น
* 
*  ทางช่องมอสฟิล์ม
หมวดหมู่:ภาพยนตร์รัสเซีย
หมวดหมู่:ภาพยนตร์โซเวียต
สโมสรฟุตบอลเซี่ยงไฮ้พอร์ต

**สโมสรฟุตบอลเซี่ยงไฮ้พอร์ต** หรือชื่อเดิม **สโมสรฟุตบอลเซี่ยงไฮ้ เอสไอพีจี** (; อ่านแบบแมนดาริน: ) เป็นสโมสรฟุตบอลอาชีพในประเทศจีน ปัจจุบันลงเล่นในไชนีสซูเปอร์ลีก ซึ่งอยู่ภายใต้การดูแลของสมาคมฟุตบอลจีน (CFA) สโมสรตั้งอยู่ที่เซี่ยงไฮ้ สนามเหย้าคือ ผู่ตงสเตเดียม ความจุ 37,000 ที่นั่ง เจ้าของสโมสรคือ กลุ่มท่าเรือระหว่างประเทศเซี่ยงไฮ้ (SIPG) ซึ่งจะปรากฏในชื่อของสโมสรในอดีต

สโมสรก่อตั้งเมื่อวันที่ 25 ธันวาคม ค.ศ. 2005 ในชื่อ **สโมสรฟุตบอลเซี่ยงไฮ้ตงหยา** (*Dongya*, ) โดยอดีตผู้ฝึกสอนทีมชาติจีน Xu Genbao และใช้ผู้เล่นที่จบหลักสูตรเยาวชนจาก Genbao มาไว้ในทีมชุดใหญ่ สโมสรเริ่มต้นกับลีกระดับที่สามในปี ค.ศ. 2006 และเลื่อนชั้นจนมาถึงลีกสูงสุด โดยได้อันดับที่ 2 ในฤดูกาล 2015 และต่อมาได้แชมป์ในฤดูกาล 2018

อ้างจาก *Forbes* เซี่ยงไฮ้ เอสไอพีจี เป็นสโมสรฟุตบอลที่มีมูลค่าสูงเป็นอันดับที่สามของประเทศจีน ซึ่งมากถึง 159 ล้านดอลลาร์ และมีรายได้ถึง 37 ล้านดอลลาร์ในปี ค.ศ.2015 และอ้างจากรายงานประจำปีของบริษัท สโมสรฟุตบอลมีรายได้ 565.7 ล้านหยวนในปีงบประมาณ 2015  และมีทรัพย์สินถึง 286.8 ล้านหยวน

## คู่ปรับ
[thumb|[สนามกีฬาเซี่ยงไฮ้]]
คู่ปรับที่สำคัญคือเซี่ยงไฮ้ เสิ่นหัว ซึ่งเป็นคู่ปรับท้องถิ่นที่แข่งขันกันในดาร์บีเซี่ยงไฮ้ โดยผู้ก่อตั้งสโมสรอย่าง Xu Genbao เคยคุมทีมเสิ่นหัวคว้าแชมป์ลีกในฤดูกาล 1995 ต่อมาวันที่ 28 เมษายน ค.ศ. 2013 สองสโมสรมาพบกันในเกมลีกเป็นครั้งแรก และจบลงด้วยชัยชนะ 2–1 ของเสิ่นหัว แต่ในดาร์บี้ครั้งถัดมา วันที่ 2 มิถุนายน ค.ศ. 2013 เอสไอพีจีสามารถถอนแค้นไปได้ 6–1 ผู้เล่นที่เคยลงเล่นให้กับทั้งสองสโมสรได้แก่ Jiang Zhipeng และ Wang Jiayu

สโมสรคู่ปรับอื่น ๆ อาทิ หางโจวกรีนทาวน์ และเจียงซูซูหนิง โดยการพบกันของทั้งสามสโมสร จะถูกเรียกว่า ดาร์บีดินดอนสามเหลี่ยมปากแม่น้ำแยงซี

## ผู้เล่นชุดปัจจุบัน

## ทีมงาน

### รายชื่อผู้จัดการทีม

* Claude Lowitz (2006)
* Jiang Bingyao (2007–2009)
* Fan Zhiyi (2010)
* Jiang Bingyao (มกราคม 2011 – 20 ธันวาคม 2012)
* Gao Hongbo (27 กุมภาพันธ์ 2013 – 7 พฤศจิกายน 2013)
* Xi Zhikang (4 ธันวาคม 2013 – 17 พฤศจิกายน 2014)
* สเวน-เยอราน เอริกซอน (18 พฤศจิกายน 2014 – 4 พฤศจิกายน 2016)
* อังเดร วิลลัช-โบอัช (4 พฤศจิกายน 2016 – 30 พฤศจิกายน 2017)
* วีตอร์ ปือไรรา (13 ธันวาคม 2017 – 2020)

## เกียรติประวัติ
* **[[ไชนีสซูเปอร์ลีก]]**
** **ชนะเลิศ:** 2018, 2023, 2024, 2025
** รองชนะเลิศ: 2015, 2017, 2021
* **[[ไชนาลีกวัน]]:** 
** ชนะเลิศ: 2012
* **[[ไชนาลีกทู]]:**
** ชนะเลิศ: 2007

## สถิติ
### ผลงานแบ่งตามฤดูกาล

***ก** รอบแบ่งกลุ่ม

### การแข่งขันระดับทวีป

## อันดับสโมสรเอเชีย

## อ้างอิง

## แหล่งข้อมูลอื่น
*เว็บไซต์สโมสร

ซ
ซ
ซ
เคห์ลานี

**เคห์ลานี แอชลีย์ พาร์ริช** (; เกิด 24 เมษายน ค.ศ. 1995) เป็นนักร้อง นักแต่งเพลง และนักเต้นชาวอเมริกันที่เซ็นสัญญากับค่ายแอตแลนติกเรเคิดส์ เคห์ลานีเกิดในโอกแลนด์ แคลิฟอร์เนีย เธอเป็นที่รู้จักอย่างดีในฐานะสมาชิกวงดนตรี ป็อปไลฟ์ จากการประกวดรายการ America's Got Talent ซีซั่น 6 ปี ค.ศ. 2011

ในเดือนสิงหาคม ค.ศ. 2014 เธอได้เปิดตัวมิกซ์เทปชุดแรกในชื่อ *คลาวด์ 19* มิกซ์เทปถูกจัดให้อยู่อันดับหนึ่งในรายชื่อ "50 อัลบั้มยอดเยี่ยมแห่งปี 2014" ของนิตยสาร *[[คอมเพล็กซ์ (นิตยสาร)|คอมเพล็กซ์]]* ปีถัดมา เคห์ลานีได้ปล่อยมิกซ์เทปชุดที่สอง *[[ยูชูดด์บีเฮียร์]]* ในเดือนเมษายน มิกซ์เทปเปิดตัวที่อันดับที่ห้าในชาร์ตอาร์แอนด์บี/ฮิปฮอปของนิตยสาร *[[บิลบอร์ด]]* ก่อนที่จะเริ่มทัวร์ในอเมริกาเหนือเพื่อส่งเสริมมิกซ์เทปของเธอ ในปี ค.ศ. 2016 เธอได้รับการเสนอชื่อเข้าชิงรางวัลแกรมมีสาขาอัลบั้มแห่งศตวรรษ จาก *[[ยูชูดด์บีเฮียร์]]* เคห์ลานีออกสตูดิโออัลบั้มชุดแรกในชื่อ *[[สวีตเซ็กซีซาเวจ]]* ในวันที่ 27 มกราคม ค.ศ. 2017 อัลบั้มในรับเสียงวิจารณ์ในด้านบวก และติดอันดับที่สามบน''บิลบอร์ด'' 200 และอันดับที่หนึ่งในชาร์ตอาร์แอนด์บี/ฮิปฮอป รวมถึงติดชาร์ตในประเทศเบลเยียม แคนาดา เนเธอร์แลนด์ ฝรั่งเศส นอร์เวย์ และอังกฤษ

## ชีวิตส่วนตัว
เคห์ลานีได้ออกมาเปิดเลยว่าเธอเป็นเควียร์และแพนเซ็กชวลเมื่อเดือนเมษายน ค.ศ. 2018 ก่อนที่เธอจะออกมาเปิดเผยว่าเป็นหญิงรักร่วมเพศในเวลาต่อมาเมื่อปี ค.ศ. 2021

## ผลงานเพลง

* *[[สวีตเซ็กซีซาเวจ]]* (2017)
* *[[อิตวอสกูดอันทิลอิตวอสต์]]* (2020)
* *[[บลูวอเตอร์โรด]]* (2022)

## ทัวร์
;คอนเสิร์ตของตัวเอง
* สวีตเซ็กซีซาเวจเวิลด์ทัวร์ (2017)
* บลูวอเตอร์โรดทริป (2022)
;คอนเสิร์ตร่วมกับศิลปินอื่น
* เดมี โลวาโต – เทลมียูเลิฟมีเวิลด์ทัวร์ (2018)
* ฮาลซีย์ – โฮปเลสเฟาน์เทินคิงดอมเวิลด์ทัวร์ (2018)

## รางวัลและการเสนอชื่อ

## อ้างอิง

## แหล่งข้อมูลอื่น
* เว็บไซต์อย่างเป็นทางการ 
* เคห์ลานี บนซาวด์คลาวด์
* เคห์ลานี ที่ดิสคอกส์

หมวดหมู่:บุคคลที่เกิดในปี พ.ศ. 2538
หมวดหมู่:บุคคลที่ยังมีชีวิตอยู่
หมวดหมู่:นักร้องอเมริกัน
หมวดหมู่:นักร้องเด็กชาวอเมริกัน
หมวดหมู่:นักดนตรีอเมริกันเชื้อสายฟิลิปปินส์
หมวดหมู่:ชาวอเมริกันเชื้อสายสเปน
หมวดหมู่:หญิงรักร่วมเพศชาวอเมริกัน
หมวดหมู่:นักร้องอเมริกันที่มีความหลากหลายทางเพศ
หมวดหมู่:บุคคลที่มีคนรักหลายคน
เทศมณฑลลอสแอนเจลิส

**เทศมณฑลลอสแอนเจลิส** หรือชื่อทางการว่า **เคาน์ตีออฟลอสแอนเจลิส**, เป็นเทศมณฑลที่มีขนาดใหญ่ที่สุดในสหรัฐอเมริกา ซึ่งมีมากถึง 10 ล้านกว่าคน จากการสำมโนในปี ค.ศ. 2017 ซึ่งเมื่อเทียบประชากรกับรัฐในสหรัฐจะได้ถึง 41 รัฐ ยังเป็นเมืองนครบาลที่เศรษฐกิจดีที่สุดเป็นอันดับที่ 3 โดยมีค่าจีดีพีถึง 7 พันล้านดอลลาห์สหรัฐ ใหญ่กว่าเมืองเบลเยียม, ซาอุดีอาระเบีย, นอร์เวย์, ไต้หวัน มีเมืองในเทศมณฑลถึง 88 เมือง และยังมีพื้นที่ที่ไม่ได้ถูกขึ้นโดยเทศมณฑลอีกมากมาย มีถึง  เมืองนี้มีขนาดใหญ่กว่ารัฐเดลาแวร์และรัฐโรดไอแลนด์ในสหรัฐ เทศมณฑลนี้ยังมีที่อยู่อาศัยเป็นหนึ่งในสี่ของรัฐแคลิฟอร์เนีย และยังเป็นเทศมณฑลที่มีหลายเชื้อชาติมากที่สุดแห่งหนึ่งในสหรัฐ

## อ้างอิง

## แหล่งข้อมูลอื่น

* 


หมวดหมู่:เทศมณฑลในรัฐแคลิฟอร์เนีย
หมวดหมู่:เทศมณฑลในลอสแอนเจลิส
หมวดหมู่:เทศมณฑลในทางตอนใต้รัฐแคลิฟอร์เนีย
ต้นน้ำ

[thumb|[Rhume Spring|น้ำพุรูเมอ ต้นน้ำของแม่น้ำรูเมอในประเทศเยอรมนี]]
**ต้นน้ำ** () ของแม่น้ำหรือลำธารเป็นจุดไกลสุดของแม่น้ำหรือลำธารนั้นจากชะวากทะเลหรือที่ที่ไหลบรรจบกับแม่น้ำอื่น เมื่อวัดตามระยะของแม่น้ำ

หมวดหมู่:ธารน้ำ
หมวดหมู่:ธรณีสัณฐานธารน้ำ
หมวดหมู่:นิเวศวิทยาน้ำจืด
หมวดหมู่:สัณฐานวิทยาแม่น้ำ
โลกที่พูดภาษาอังกฤษ

thumb|upright=1.5|ประเทศที่ภาษาอังกฤษเป็นภาษาราชการ (โดยพฤตินัยหรือโดยนิตินัย) ประเทศแองโกลสเฟียร์เป็นเซตย่อยที่ภาษาอังกฤษเป็นภาษาพื้นเมืองหลัก
**โลกที่พูดภาษาอังกฤษ** หรือ **ซีกโลกภาษาอังกฤษ** (Anglosphere) มีผู้พูดภาษาอังกฤษเป็นภาษาหลักประมาณ 330 ถึง 360 ล้านคน สหรัฐมีผู้พูดพื้นเมืองมากที่สุด 258 ล้านคน นอกจากนี้มีผู้พูดภาษาอังกฤษพื้นเมือง 60 ล้านคนในสหราชอาณาจักร 19 ล้านคนในประเทศแคนาดา 4.5 ล้านคนในประเทศไอร์แลนด์ และ 3.8 ล้านคนในประเทศนิวซีแลนด์ และยังมีประเทศอื่นใช้ภาษาอังกฤษเป็นภาษาหลักและภาษาราชการ ภาษาอังกฤษจัดเป็นภาษาที่มีผู้พูดพื้นเมืองมากที่สุดอันดับสาม รองจากภาษาจีนกลางและภาษาสเปน

ประมาณการที่รวมผู้พูดภาษาที่สองด้วยมีตั้งแต่ 470 ล้านคนถึงกว่า 1 พันล้านคน เดวิด คริสตัลคำนวณว่าในปี 2546 ผู้พูดที่มิใช่พื้นเมืองมากกว่าผู้พูดพื้นเมืองเป็นอัตราส่วน 3 ต่อ 1 เมื่อรวมผู้พูดพื้นเมืองและมิใช่พื้นเมืองแล้ว ภาษาอังกฤษเป็นภาษาที่มีผู้พูดมากที่สุดในโลก

## อ้างอิง


หมวดหมู่:ภาษาอังกฤษ
หมวดหมู่:การจำแนกหมวดหมู่ประเทศ
อำเภอเบ๋นกั๊ต

thumb|ถนนในอำเภอเบ๋นกั๊ต

**เบ๋นกั๊ต** () เป็นอำเภอในจังหวัดบิ่ญถ่วน ประเทศเวียดนาม ตั้งอยู่ทางตอนเหนือของนครโฮจิมินห์ไปราว 50 กิโลเมตร เป็นที่ตั้งของนิคมอุตสาหกรรมที่สำคัญ อำเภอนี้มีพื้นที่ทั้งหมด 234.42 ตารางกิโลเมตร มีประชากรทั้งสิ้น 203,420 คน (ค.ศ. 2013) 

หมวดหมู่:อำเภอของประเทศเวียดนาม
โรงเรียนหัวไทรบำรุงราษฎร์

**โรงเรียนหัวไทรบำรุงราษฎร์** เป็นโรงเรียนประจำอำเภอหัวไทร จังหวัดนครศรีธรรมราช เปิดสอนในระดับชั้นมัธยมศึกษาตอนต้น ถึงระดับชั้นมัธยมศึกษาตอนปลาย แบบสหศึกษา

## ประวัติ
**โรงเรียนหัวไทรบำรุงราษฎร์**  ได้ก่อตั้งเมื่อวันที่ 17 พฤษภาคม พ.ศ. 2514 โดยจัดการศึกษาอาศัยอยู่กับ**"โรงเรียนหัวไทร (เรือนประชาบาล)"** เป็นโรงเรียนประเภทสหศึกษา ในปีการศึกษา 2515 ได้ย้ายสถานที่เรียนจากโรงเรียนหัวไทร (ประถมศึกษาตอนปลาย) ไปอาศัยเรียนที่อาคารเก่าโรงเรียนหัวไทร (เรือนประชาบาล) จนกระทั่งปีการศึกษา 2516 ซึ่งเป็นปีแรกที่โรงเรียนมีนักเรียนระดับมัธยมศึกษาตอนต้นครบทั้งสามชั้น คือ ชั้น ม.ศ.1 ม.ศ.2 และ ม.ศ.3 ได้แบ่งสถานที่เรียนเป็น 2 แห่ง คือ นักเรียนชั้น ม.ศ.1 เรียนที่โรงเรียนหัวไทร (เรือนประชาบาล) ส่วนนักเรียนชั้น ม.ศ.2 และ ม.ศ.3 เรียนที่โรงเรียนหัวไทรบำรุงราษฎร์

ปีการศึกษา 2519 ได้ย้ายสถานที่เรียนมาเรียนที่โรงเรียนหัวไทรบำรุงราษฎร์ บริเวณบ้านทะเลปังทั้งหมดทุกระดับชั้น และกระทรวงศึกษาธิการ ได้จัดโรงเรียนหัวไทรบำรุงราษฎร์เข้าอยู่ในโครงการ คมช. รุ่นที่ 13 ตั้งแต่ปีการศึกษา 2519 เป็นต้นมา จนกระทั่งในปีการศึกษา 2521 โรงเรียนหัวไทรบำรุงราษฎร์ได้รับอนุญาตจากกระทรวงศึกษาธิการ ให้เปิดเรียนชั้นมัธยมศึกษาตอนปลาย

## ข้อมูลทั่วไป
* สัญลักษณ์ : คบเพลิงและกงจักร
* สีประจำ : เขียว เหลือง 
* ปรัชญา : เรียนดี กีฬาเด่น เน้นคุณธรรม
* คติพจน์ : นตฺถิ ปญฺญา สมาอาภา “แสงสว่างเสมอด้วยปัญญาไม่มี”
* อัตลักษณ์ : ยิ้ม ไหว้ ทักทายกัน สายสัมพันธ์ ท.ร.
* เอกลักษณ์ : กีฬาดี ฝีมือเยี่ยม เปี่ยมคุณธรรม

## ทำเนียบผู้บริหาร

## หลักสูตร
### ระดับชั้นมัธยมศึกษาตอนต้น
* โครงการส่งเสริมความเป็นเลิศด้านวิทยาศาสตร์ และคณิตศาสตร์ (Science and Mathematics Program ; SMP) ระดับชั้นละ 1 ห้อง (36 คน)
* โครงการส่งเสริมความเป็นเลิศด้านภาษาต่างประเทศ (Foreign Languages Program ; FLP) ระดับชั้นละ 1 ห้อง (30 คน)
* ห้องเรียนทั่วไป ระดับชั้นละ 7 ห้อง (280 คน)

### ระดับชั้นมัธยมศึกษาตอนปลาย
* แผนการเรียนวิทย์ - คณิต (เข้มข้น) ระดับชั้นละ 1 ห้อง (40 คน)
* แผนการเรียนวิทย์ - คณิต ระดับชั้นละ 1 ห้อง (40 คน)
* แผนการเรียนศิลป์ - คำนวณ ระดับชั้นละ 1 ห้อง (40 คน)
* แผนการเรียนศิลป์ - ภาษาอังกฤษ ระดับชั้นละ 1 ห้อง (40 คน)
* แผนการเรียนศิลป์ - ภาษาจีน ระดับชั้นละ 1 ห้อง (40 คน)
* แผนการเรียนศิลป์ - สังคม ระดับชั้นละ 1 ห้อง (40 คน)

## อ้างอิง

## แหล่งข้อมูลอื่น
* โรงเรียนหัวไทรบำรุงราษฎร์

หมวดหมู่:โรงเรียนในจังหวัดนครศรีธรรมราช
หมวดหมู่:โรงเรียนมัธยมศึกษาขนาดกลาง
หมวดหมู่:โรงเรียนสังกัดสำนักงานเขตพื้นที่การศึกษามัธยมศึกษานครศรีธรรมราช
หมวดหมู่:โรงเรียนที่ก่อตั้งในปี พ.ศ. 2514
หมวดหมู่:โรงเรียนมัธยมศึกษาประจำอำเภอในจังหวัดนครศรีธรรมราช
หมวดหมู่:อำเภอหัวไทร
เจ้าชายหลุยส์แห่งเวลส์

**เจ้าชายหลุยส์แห่งเวลส์** (; "หลุยส์ อาร์เทอร์ ชาลส์"  ; ประสูติ 23 เมษายน ค.ศ. 2018) เป็นพระราชโอรสพระองค์ที่สองในเจ้าชายวิลเลียม เจ้าชายแห่งเวลส์ กับแคเธอริน เจ้าหญิงแห่งเวลส์ และเป็นพระราชนัดดาในสมเด็จพระเจ้าชาลส์ที่ 3 แห่งสหราชอาณาจักร และ เจ้าหญิงไดอาน่าทรงอยู่ในลำดับที่ 4 ของการสืบสันตติวงศ์สหราชอาณาจักร

## พระประวัติ
หลุยส์ประสูติเมื่อวันเสาร์ที่ 23 เมษายน พ.ศ. 2561 เวลา 11.01 น. (10:01 UTC) ณ โรงพยาบาลเซนต์แมรีส์ กรุงลอนดอน เป็นพระโอรสในเจ้าชายวิลเลียม เจ้าชายแห่งเวลส์ กับแคเธอริน เจ้าหญิงแห่งเวลส์
 

## ฐานันดรศักดิ์
* **27 เมษายน 2561 – 8 กันยายน 2565**: *[[รอยัลไฮเนส|ฮิสรอยัลไฮเนส]]* เจ้าชายหลุยส์แห่งเคมบริดจ์ (*His Royal Highness* Prince Louis of Cambridge)
* **8 กันยายน 2565 – 9 กันยายน 2565**: *[[รอยัลไฮเนส|ฮิสรอยัลไฮเนส]]* เจ้าชายหลุยส์แห่งคอร์นวอลล์และเคมบริดจ์ (*His Royal Highness* Prince Louis of Cornwall and Cambridge)
* **9 กันยายน 2565 – ปัจจุบัน**: *[[รอยัลไฮเนส|ฮิสรอยัลไฮเนส]]* เจ้าชายหลุยส์แห่งเวลส์ (*His Royal Highness* Prince Louis of Wales)

## พงศาวลี
พระโอรสองค์นี้เป็นสมาชิกราชวงศ์วินด์เซอร์ ทั้งเป็นสมาชิกราชวงศ์ชเลสวิช-ฮ็อลชไตน์-เซอเนอร์ปอร์-กลึคส์บวร์คตามพระบิดาด้วย



## อ้างอิง

## แหล่งข้อมูลอื่น
*Prince Louis at the Royal Family website
*

หลุยส์
หลุยส์
หลุยส์
หมวดหมู่:ตระกูลเมานต์แบ็ตเทน-วินด์เซอร์
อินเตอร์สเตต 40

**อินเตอร์สเตต 40** () เป็นทางหลวงอินเตอร์สเตตแนวตะวันออก–ตะวันตกสายหลัก มีเส้นทางผ่านตอนใต้ของสหรัฐอเมริกา ตั้งอยู่ทางเหนือของอินเตอร์สเตต 10 และอินเตอร์สเตต 20 แต่อยู่ทางใต้ของอินเตอร์สเตต 70 ปลายทางทิศตะวันตกอยู่บนอินเตอร์สเตต 15 ในบาร์สโตว์ ปลายทางทิศตะวันออกอยู่บนทางหลวงสหรัฐหมายเลข 117 (ซึ่งใช้เส้นทางร่วมกันกับทางหลวงนอร์ทแคโรไลนาหมายเลข 132) ในวิลมิงตัน รัฐนอร์ทแคโรไลนา เป็นทางหลวงอินเตอร์สเตตที่ยาวที่สุดอันดับ 3 ในสหรัฐอเมริกา รองจากอินเตอร์สเตต 80 และอินเตอร์สเตต 90 ช่วงตะวันตกของอินเตอร์สเตต 40 จากโอคลาโฮมาซิตี ถึงบาร์สโตว์ ส่วนมากที่เส้นทางขนานและซ้อนทับไปกับทางหลวงสายประวัติศาสตร์หมายเลข 66 ส่วนทางตะวันออกของโอคลาโฮมาซิตี เส้นทางขนานไปกับทางหลวงสหรัฐหมายเลข 64 และทางหลวงสหรัฐหมายเลข 70 อินเตอร์สเตต 40 ผ่านเมืองใหญ่หลายเมือง ได้แก่ แอลบูเคอร์คี รัฐนิวเม็กซิโก, แอมะริลโล รัฐเท็กซัส, โอคลาโฮมาซิตี รัฐโอคลาโฮมา, ลิตเทิลร็อก รัฐอาร์คันซอ, เมมฟิส รัฐเทนเนสซี, แนชวิลล์ รัฐเทนเนสซี, นอกซ์วิลล์ รัฐเทนเนสซี, และราลี รัฐนอร์ทแคโรไลนา

## ภาพ

ไฟล์:Start of Interstate 40.jpg|ป้ายบอกระยะทางไปวิลมิงตัน รัฐนอร์ทแคโรไลนา บริเวณจุดเริ่มต้นของอินเตอร์สเตต 40 ในบาร์สโตว์
ไฟล์:Interstate 40 Arizona.jpg|อินเตอร์สเตต 40 west towards LA, nearing exit 201 in Arizona
ไฟล์:Interstate 40 in eastern New Mexico.jpg|อินเตอร์สเตต 40 ในทางตะวันตกของรัฐนิวเม็กซิโก
ไฟล์:Grade intersection on I-40.jpg|ทางแยกระดับเดียวบนอินเตอร์สเตต 40 ในรัฐเท็กซัส ถ่ายเมื่อปี ค.ศ. 2003
ไฟล์:Henryetta, exit sign on I-40.jpg|ทางออก 240 เอ บนอินเตอร์สเตต 40 ในรัฐโอคลาโฮมา
ไฟล์:I30EasternTerminus.jpg|อินเตอร์สเตต 30/ทางหลวงสหรัฐ 65/ทางหลวงสหรัฐ 67/ทางหลวงสหรัฐ 167 แยกออกไปทางทิศใต้จากอินเตอร์สเตต 40/ทางหลวงสหรัฐ 65/ทางหลวงอาร์คันซอ 107 ในนอร์ทลิตเทิลร็อก และเป็นปลายทางทิศตะวันออกของอินเตอร์สเตต 30 อีกด้วย
ไฟล์:Hernando de Soto Bridge Memphis.jpg|อินเตอร์สเตต 40 ผ่านสะพาน Hernando de Soto ข้ามแม่น้ำมิสซิสซิปปี เข้าสู่เมมฟิส
ไฟล์:Beltline1.JPG|อินเตอร์สเตต 40 เข้าสู่ถนนวงแหวนรอบเมืองราลี รัฐนอร์ทแคโรไลนา
ไฟล์:WilmingtonBarstow.JPG|ป้ายบอกระยะทางไปบาร์สโตว์ ในวิลมิงตัน


## อ้างอิง

## แหล่งข้อมูลอื่น

* Interstate-Guide: I-40 
* The Beale Wagon Road
* The I-40 Bridge Disaster

; แคลิฟอร์เนีย
* WestCoastRoads - Interstate 40
* California Highways: I-40
* Cal-NExUS: Route 40 West
* Cal-NExUS: Route 40 East

40
ตักบีลารัน

**ตักบีลารัน** () เป็นนครแห่งหนึ่งบนเกาะวิซายัส ประเทศฟิลิปปินส์ และยังเป็นเมืองศูนย์กลางของจังหวัดโบโฮล ในปี ค.ศ. 2015 มีประชากร 105,051 คน และในปี ค.ศ. 2016 มีผู้เลือกตั้ง 59,949 คน ตัวนครมีพื้นที่  ชายฝั่งทะเลยาว  อยู่ทางตะวันตกเฉียงใต้ของนคร ตักบีลารันมีอาณาเขตติดต่อกับเมืองโคร์เตส, โคเรลลา และบาคลาโยน ที่นี่ถือเป็นประตูสู่โบโฮล อยู่ห่างจากมะนิลา  และเซบูซิตี 

## ภูมิอากาศ

## อ้างอิง

## แหล่งข้อมูล

* 

## แหล่งข้อมูลอื่น

* [ รหัสทางภูมิศาสตร์มาตรฐานของฟิลิปปินส์]
* 
* รัฐบาลจังหวัดโบโฮล

หมวดหมู่:จังหวัดโบโฮล
หมวดหมู่:เมืองในเขตกิตนางคาบีซายาอัน
หมวดหมู่:เมืองท่าในประเทศฟิลิปปินส์
โมบีล (รัฐแอละแบมา)

**โมบีล** () เป็นศูนย์กลางการปกครองของเทศมณฑลโมบีล รัฐแอละแบมา สหรัฐอเมริกา ประชากรภายในเขตเมืองมีจำนวน 195,111 คน ตามสำมะโนสหรัฐ ค.ศ. 2010 ทำให้เป็นเมืองที่มีประชากรมากเป็นอันดับ 3 ในรัฐแอละแบมา มากที่สุดในเทศมณฑลโมบีล และเป็นเขตเมืองที่ใหญ่ที่สุดบนชายฝั่งอ่าวเม็กซิโก ในบรรดาเมืองที่อยู่ระหว่างนิวออร์ลีนส์ รัฐลุยเซียนา, และเซนต์ปีเตอส์เบิร์ก รัฐฟลอริดา

## อ้างอิง

## แหล่งข้อมูลอื่น
* เว็บไซต์ทางการของนครโมบีล

หมวดหมู่:เมืองในรัฐแอละแบมา
ดูมาเกเต

**ดูมาเกเต** (; เซบัวโน: Dumaguete; )เป็นนครศูนย์กลางของจังหวัดเนโกรสโอเรียนตัล ประเทศฟิลิปปินส์ ในปี ค.ศ. 2015 มีประชากร 131,377 คน จึงเป็นนครที่มีประชากรมากที่สุดของจังหวัด นครแห่งนี้ได้รับสมญาว่า "นครที่ผู้คนสุภาพและอ่อนโยน"

ดูมาเกเตถูกขนานนามว่าเป็น "เมืองมหาวิทยาลัย" เนื่องจากมีมหาวิทยาลัย 4 แห่ง และวิทยาลัยจำนวนมาก ที่นี่ยังเป็นจุดหมายด้านการศึกษาที่สำคัญของนักเรียนในวิซายัสและมินดาเนา มหาวิทยาลัยที่มีชื่อเสียงที่สุดคือมหาวิทยาลัยซิลลีมัน ซึ่งเป็นมหาวิทยาลัยโปรเตสแตนต์แห่งแรกของประเทศ และเป็นมหาวิทยาลัยอเมริกันแห่งแรกในเอเชีย นอกจากนี้ยังมีโรงเรียนประถม 18 แห่ง และโรงเรียนมัธยม 8 แห่ง จำนวนนักเรียกในตัวนครโดยประมาณ 45,000 คน

ดูมาเกเตมีนักท่องเที่ยวเข้ามามาก โดยเฉพาะชาวยุโรป เพราะสามารถเดินทางจากนครเซบูได้สะดวก และมีรีสอร์ต จุดดำน้ำหลายแห่ง นอกจากนี้ยังสามารถเดินทางไปเมืองข้างเคียงอย่างบาอีส เพื่อชมโลมาและวาฬที่ทะเลได้ ดูมาเกเตได้อันดับที่ 5 "สถานที่ท่องเที่ยวหลังเกษียณอายุที่ดีที่สุด 7 แห่งของโลก" จัดอันดับโดยนิตยสาร*ฟอร์เบส*'

## ภูมิอากาศ



## การขนส่ง
### อากาศยาน

ท่าอากาศยานซีบูลัน (IATA: DGT, ICAO: RPVD) หรือ *ท่าอากาศยานดูมาเกเต* หรือ *ท่าอากาศยานดูมาเกเต-ซีบูลัน* อยู่ใกล้กับเมืองซีบูลัน มีเที่ยวบินให้บริการจากมะนิลาและนครเซบู โดยสายการบินเซบูแปซิฟิก, เซบโก และพีเอแอลเอ็กซ์เพรส นอกจากนี้ยังสามารถเดินทางไปยังดาเบาและคากายันเดอโอโรโดยสายการบินเซบโก ปัจจุบันมีโครงการท่าอากาศยานแห่งใหม่ที่เมืองบาโคง ซึ่งอยู่ทางทิศใต้ของดูมาเกเต คาดว่าจะแล้วเสร็จภายในปี ค.ศ. 2025 งบประมาณเริ่มต้นที่ 500 ล้านเปโซฟิลิปปินส์

### ทางทะเล
ดูมาเกเต เป็นเมืองท่าสำคัญสำหรับผู้ที่ต้องการเดินทางไปวิซายัสและมินดาเนา มีเรือข้ามฟากให้บริการทุกวันไปยังจังหวัดเซบู, จังหวัดโบโฮล, จังหวัดซีคีฮอร์ และมินดาเนา ให้บริการโดยบริษัทเรือข้ามฟากหมู่เกาะฟิลิปปินส์ (ฟาสต์แคท), มอนเตเนโกรไลน์, โอเชียนเจ็ตชิปปิง, โคกาลีโอง และบริษัทอื่น ๆ นอกจากนี้ยังสามารถเดินทางไปมะนิลา, ดาปีตัน และนครซัมบวงกา โดยทูโกทราเวล

### ทางบก
ระบบขนส่งหลักได้แก่รถสามล้อเครื่อง ซึ่งสามารถจุคนได้ 6-8 คน นอกจากนี้ยังมีรถจี๊ปนีย์และรถโดยสารซึ่งวิ่งในเส้นทางท่องเที่ยว บริษัทที่ให้บริการรถโดยสารคือ บริษัทขนส่งมวลชนบัลลาคาร์

## เมืองพี่น้อง
### ในประเทศ
* บาโคโลด จังหวัดเนโกรสโอกซีเดนตัล
* มันดาอูเว จังหวัดเซบู
* บูตูอัน จังหวัดอากูซันเดลนอร์เต
* มากาตี เมโทรมะนิลา

### ต่างประเทศ
*  อำเภอย็องดง จังหวัดชุงช็องเหนือ เกาหลีใต้
*  อะลาเมดา รัฐแคลิฟอร์เนีย สหรัฐ

## อ้างอิง

## แหล่งข้อมูลอื่น

*เว็บไซต์อย่างเป็นทางการ 
*Philippine Standard Geographic Code
*Philippine Statistics Authority

หมวดหมู่:จังหวัดเนโกรสโอเรียนตัล
หมวดหมู่:เมืองในเขตกิตนางคาบีซายาอัน
หมวดหมู่:เมืองท่าในประเทศฟิลิปปินส์
หมวดหมู่:เมืองมหาวิทยาลัย
ซีกีฮอร์ (เทศบาล)

**ซีกีฮอร์** () เป็นนครศูนย์กลางประจำจังหวัดซีกีฮอร์ ประเทศฟิลิปปินส์ ในปี ค.ศ. 2015 มีประชากร 26,861 คน และในปี ค.ศ. 2016 มีผู้เลือกตั้ง 19,364 คน ประวัติของซีกีฮอร์เริ่มต้นจากการที่นักบวชสเปนเดินทางมาที่นี่ในปี ค.ศ. 1780 และต่อมาในปี ค.ศ. 1794 ก็มีการยกระดับซีกีฮอร์ให้เป็นเทศบาล พร้อมทั้งก่อตั้งเขตสงฆ์ที่นี่ กิจกรรมทางเศรษฐกิจที่สำคัญ ได้แก่ การทำปศุสัตว์ การประมง การแปรรูปไม้เพื่อทำเครื่องเรือน การสานตะกร้า การแปรรูปถั่วกับเมล็ดกล้วย และการทำขนมปัง

การขนส่งมีท่าเรือซีกีฮอร์ ให้บริการเรือไปดูมาเกเตในจังหวัดเนโกรสโอเรียนตัลทุกวัน และมีสนามบินซีกีฮอร์ ให้บริการโดยสายการบินแอร์ฮวน เส้นทางเซบู-ซีกีฮอร์-เซบู สามเที่ยวต่อสัปดาห์

## อ้างอิง

หมวดหมู่:จังหวัดซีกีฮอร์
หมวดหมู่:เมืองในเขตกิตนางคาบีซายาอัน
มิสแกรนด์ปทุมธานี

**มิสแกรนด์ปทุมธานี** () เป็นการประกวดนางงามสำหรับหญิงระดับจังหวัดปทุมธานีทางภาคกลางของประเทศไทย​ จุดประสงค์เพื่อเข้าร่วมการประกวด​เป็นแบบอย่างที่ดีในสังคม​และเป็นกระบอกเสียงด้านต่างๆในประเทศไทย และผู้ที่ได้รับตำแหน่งมิสแกรนด์ไทยแลนด์ จะเป็นตัวแทนประเทศไทย ไปประกวดเวทีระดับนานาชาติ 
และได้จัดขึ้นเป็นประจำทุกปีตั้งแต่ปี 2016 และส่งประกวดเวทีใหญ่คือมิสแกรนด์ไทยแลนด์

## สรุปผล
***Miss Grand​ Thailand​** อินดี จอห์นสัน​ (2021)​
***1st Runner-up** อินดี จอห์นสัน​ (2020),กัญภัสภร รุ่งเรือง​ (​2024)​
***Top​ 20** โซฟี สิริยากรณ์ เทรา (2023)

สถิติเข้ารอบ​ 3 ครั้ง

## รางวัล

## ผู้ครองตำแหน่งมิสแกรนด์ปทุมธานี
​

## ผลงานการประกวดระดับมิสแกรนด์ไทยแลนด์
;**สัญลักษณ์สี**

### มิสแกรนด์ปทุมธานี
​

## หมายเหตุ
***​อินดี จอห์นสัน** ได้รับการแต่งตั้งเนื่องจากสถานการณ์โควิด-19

หมวดหมู่:มิสแกรนด์ไทยแลนด์แบ่งตามจังหวัด
หมวดหมู่:วัฒนธรรมของจังหวัดปทุมธานี
ฮันทิงดอน

**ฮันทิงดอน** () เป็นเมืองท่าในมณฑลเคมบริดจ์เชอร์ โดยได้รับกฎบัตรเมืองจากพระเจ้าจอห์นใน ค.ศ. 1205 และเป็นที่รู้จักจากการเป็นสถานที่เกิดของโอลิเวอร์ ครอมเวลล์ใน ค.ศ. 1599

## อ้างอิง

## แหล่งข้อมูลอื่น

*
*Huntingdon Town Council
* 

หมวดหมู่:เมืองในเทศมณฑลเคมบริดจ์เชอร์
กัปตัน มาร์เวล (ภาพยนตร์)

**กัปตัน มาร์เวล** () เป็นภาพยนตร์แนวซุปเปอร์ฮีโร่ มีเค้าโครงจากตัวละครในมาร์เวลคอมิกส์ ชื่อ แครอล แดนเวอร์ส / กัปตันมาร์เวล สร้างโดยมาร์เวลสตูดิโอส์ และจัดจำหน่ายโดยวอลต์ดิสนีย์สตูดิโอส์โมชันพิกเจอส์ เป็นภาพยนตร์ลำดับที่ยี่สิบเอ็ดในจักรวาลภาพยนตร์มาร์เวล เขียนและกำกับโดยแอนนา โบเดน และ ไรอัน เฟล็ก ร่วมกับเม็ก เลอโฟฟว์, นิโคล เพิร์ลแมน, เจนีวา รอเบิร์ตสัน-ดวอเร็ต, ลิซ ฟลาไฮฟ์ และคาร์ลี เมนซ์

*กัปตันมาร์เวล* ออกฉายที่สหรัฐในวันที่ 8 มีนาคม ค.ศ. 2019 ในระบบไอแมกซ์ และ สามมิติ ส่วนประเทศไทยออกฉายก่อนอเมริกา เมื่อวันพุธที่ 6 มีนาคม ค.ศ. 2019

## นักแสดง
* บรี ลาร์สัน รับบท เวียร์ส / แครอล แดนเวอร์ส / กัปตันมาร์เวล
* ซามูเอล แอล. แจ็กสัน รับบท นิค ฟิวรี
* เบน เมนเดลชอน รับบท เทโลส / หัวหน้าเคลเลอร์
* จิมอน ฮอนซู รับบท โกราธ
* ลี เพซ รับบท โรแนน ผู้กล่าวโทษ
* ลาชานา ลินช์ รับบท มาเรีย แรมโบ
* เจมมา ชาน รับบท มินน์-เออร์วา
* แอนเนตต์ เบนิง รับบท มหาจอมปัญญา และ มาร์-เวลล์ / ดร. เวนดี้ ลอว์สัน
* คลาร์ก เกรกก์ รับบท ฟิล โคลสัน
* จู๊ด ลอว์ รับบท ยอน-ร็อกก์

## อ้างอิง

## แหล่งข้อมูลอื่น
* 
* 
* 
* 
* 

หมวดหมู่:ภาพยนตร์ที่ออกฉายในปี พ.ศ. 2561
หมวดหมู่:ภาพยนตร์ภาษาอังกฤษ
หมวดหมู่:ภาพยนตร์อเมริกัน
หมวดหมู่:ภาพยนตร์ไอแมกซ์
หมวดหมู่:ภาพยนตร์ในจักรวาลภาพยนตร์มาร์เวล
หมวดหมู่:กัปตันมาร์เวล (มาร์เวลคอมิกส์)
หมวดหมู่:ภาพยนตร์เกี่ยวกับกองทัพอากาศสหรัฐ
หมวดหมู่:ภาพยนตร์ข้ามฝั่ง
หมวดหมู่:ภาพยนตร์โลดโผนบันเทิงคดีแนววิทยาศาสตร์อเมริกัน
หมวดหมู่:ภาพยนตร์ที่มีฉากในคริสต์ทศวรรษ 1980
หมวดหมู่:ภาพยนตร์เกี่ยวกับการเปลี่ยนรูปร่าง
หมวดหมู่:ภาพยนตร์ผจญภัยในอวกาศอเมริกัน
หมวดหมู่:ภาพยนตร์ที่มีฉากอยู่บนดาวเคราะห์สมมุติ
หมวดหมู่:ภาพยนตร์เกี่ยวกับภาวะเสียความจำ
หมวดหมู่:ภาพยนตร์เกี่ยวกับนักบิน
หมวดหมู่:ภาพยนตร์ผจญภัยบันเทิงคดีแนววิทยาศาสตร์
มิสทัวร์ลิซึมควีนเอเชีย

**มิสทัวร์ลิซึมควีนเอเชีย** () เป็นการประกวดทูตการท่องเที่ยวเวทีหนึ่งที่เกิดขึ้นในประเทศจีน โดยมีนาย ลุย อเล็คซ์ เป็นประธานบริหาร ก่อตั้งเมื่อปี 2556 โดย Charlie See มีจุดประสงค์หลักในการเฟ้นหาสาวงามที่มีความพร้อมทางด้านต่าง ๆ มาเป็นทูตวัฒนธรรมเพื่อการแลกเปลี่ยนวัฒนธรรมระหว่างประเทศ การพัฒนาการท่องเที่ยว และมิตรภาพระหว่างประเทศ

## ผู้ชนะการประกวด

### ผู้ชนะเรียงตามจำนวนครั้ง

## <small>ตัวแทนประเทศไทย</small>

## ดูเพิ่ม

## แหล่งที่มา
* เว็บไซต์การประกวดอย่างเป็นทางการ 
* มิสทัวร์ลิซึมควีนอินเตอร์เนชั่นแนล 
* มิสทัวร์ลิซึมควีนเอเชีย

## อ้างอิง

หมวดหมู่:การประกวดนางงาม
กานู (นักฟุตบอล)

**Rubenilson dos Santos da Rocha** (เกิดวันที่ 23 กันยายน ค.ศ. 1987) หรือ **กานู** เป็นนักฟุตบอลกองกลางชาวบราซิล ปัจจุบันลงเล่นให้กับสโมสรโอมอเนียในไซปรีออตเฟิสต์ดิวิชัน

## สโมสรอาชีพ
กานูเคยอยู่กับสโมสร Groningen ก่อนที่จะย้ายไปอันเดอร์เลคต์ ต่อมาวันที่ 13 ธันวาคม ค.ศ. 2008 เขาถูกปล่อยยืมตัวให้กับ Cercle Brugge และในวันที่ 30 มิถุนายน ค.ศ. 2009 ก็ได้กลับคืนสู่อันเดอร์เลคต์อีกครั้ง

ในเดือนกุมภาพันธ์ ค.ศ. 2014 กานูย้ายไปเล่นให้กับ Terek Grozny สโมสรในรัสเซียนพรีเมียร์ลีก

### บุรีรัมย์ ยูไนเต็ด
กานูย้ายมาบุรีรัมย์ ยูไนเต็ด สโมสรในไทยลีก ในเดือนมิถุนายน ค.ศ. 2016 โดยมีชื่อลงแข่งขันในฟุตบอลถ้วยอย่างไทยลีกคัพและไทยเอฟเอคัพ ซึ่งจะทำให้เขาไม่ได้ลงเล่นในไทยลีก อย่างไรก็ตาม ช่วงต้นฤดูกาล 2017 เขาได้รับบาดเจ็บ จนต้องแยกทางกับสโมสรในที่สุด

### โอมอเนีย นิโคเซีย
วันที่ 23 มิถุนายน ค.ศ. 2017 กานูเซ็นสัญญากับสโมสรโอมอเนียในไซปรีออตเฟิสต์ดิวิชัน เขาลงเล่นนัดแรกเมื่อวันที่ 10 กันยายน ค.ศ. 2017 ซึ่งเป็นการพบกับ Ethnikos Achna ในฤดูกาล 2017-18 และจ่ายบอลให้ Matt Derbyshire ทำประตูได้สำเร็จ

## อ้างอิง

## แหล่งข้อมูลอื่น
*10. Rubenilson Dos Santos da Rocha  RSC Anderlecht
*Rubenilson Dos Santos da Rocha stats Voebalkrant.com
*

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวบราซิล
หมวดหมู่:กองหน้าฟุตบอล
หมวดหมู่:ผู้เล่นในไทยลีก
หมวดหมู่:ผู้เล่นในรัสเซียนพรีเมียร์ลีก
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:บุคคลจากซัลวาดอร์
บรูนู มูไรรา

**บรูนู ดานีแยล ปึไรรา กัชตรู มูไรรา** (เกิดวันที่ 6 กันยายน ค.ศ. 1987) เป็นนักฟุตบอลชาวโปรตุเกส ลงเล่นตำแหน่งกองหน้า

## สโมสรอาชีพ
มูไรราเกิดที่หมู่บ้าน Landim และจบหลักสูตรเยวาชนจากบรากา เขาลงเล่นชุดใหญ่ครั้งแรกกับสโมสรสมัครเล่น GD Joane จากนั้นเขาย้ายไปเล่นในเซกุนดาดิบิซิออน 5 ฤดูกาล กับสโมสร Varzim และ Moreirense

ช่วงฤดูร้อน 2012 มูไรราย้ายไปร่วมทีม C.D. Nacional ในปรีไมราลีกา การลงเล่นนัดแรกของเขาเกิดขึ้นเมื่อวันที่ 26 สิงหาคม โดยเขาลงมาเป็นตัวสำรองในนาทีที่ 75 นัดที่แพ้ 1−3 ต่อ Moreirense สโมสรเก่าของเขา ประตูแรกของเขาเกิดขึ้นเมื่อวันที่ 17 กุมภาพันธ์ ค.ศ. 2013 นัดที่เสมอ Paços de Ferreira 1−1 ต่อมาเขาถูกปล่อยยืมตัวให้กับ PFC CSKA Sofia สโมสรจากบัลแกเรีย ในเดือนมกราคม ค.ศ. 2014 และย้ายไป Chaves

วันที่ 16 มิถุนายน ค.ศ. 2014 มูไรราย้ายไป Paços Ferreira ด้วยสัญญาสองปี เขามักจะเป็นผู้ทำประตูสูงสุดของสโมสรขณะลงเล่นบนลีกสูงสุด

วันที่ 17 พฤษภาคม ค.ศ. 2016 มูไรราย้ายไปร่วมทีมบุรีรัมย์ ยูไนเต็ด สโมสรในไทยลีก เขาลงเล่นนัดแรกให้กับสโมสรเมื่อวันที่ 26 มิถุนายน นัดที่บุรีรัมย์เปิดบ้านเสมอแบงค็อก ยูไนเต็ด 0-0 และทำประตูแรกให้กับสโมสรเมื่อวันที่ 17 กรกฎาคม นัดที่บุรีรัมย์เปิดบ้านเอาชนะพัทยา ยูไนเต็ด 4-2 จบฤดูกาล 2016 เขาทำประตูให้กับบุรีรัมย์ได้ทั้งหมด 6 ประตู แบ่งเป็นในลีก 5 ประตู และในเอฟเอคัพอีก 1 ประตู อย่างไรก็ตาม เขาแยกทางกับสโมสรในฤดูกาลถัดมา

## อ้างอิง

## แหล่งข้อมูลอื่น
*National team data 

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวโปรตุเกส
หมวดหมู่:กองหน้าฟุตบอล
หมวดหมู่:ผู้เล่นในปรีไมราลีกา
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:นักฟุตบอลทีมชาติโปรตุเกส
หมวดหมู่:บุคคลจากเขตบรากา
ไคโอะ ฟีลีปี กอนซัลเวซ

**ไคโอะ ฟีลีปี กอนซัลเวซ** หรือ **ไคโอะ** (เกิดวันที่ 6 กรกฎาคม ค.ศ. 1987 ณ กูรีชีบา) เป็นนักฟุตบอลอาชีพชาวบราซิล เขาเคยลงเล่นให้กับบุรีรัมย์ ยูไนเต็ดในไทยลีก

## สโมสรอาชีพ
สโมสรแรกของเขาคือ Campeonato Paranaense เขาลงเล่นนัดแรกในชัยชนะเหนือ Iraty 2-1 เมื่อวันที่ 21 มกราคม ค.ศ. 2007 ต่อมาวันที่ 4 มิถุนายน ค.ศ. 2013 ไคโอะย้ายไป Al Wasl ในยูเออีโปร-ลีก ก่อนที่จะย้ายไปสโมสรฟุตบอลโยโกฮามะที่ประเทศญี่ปุ่น และในปี ค.ศ. 2015 ไคโอะย้ายไปร่วมทีมซูว็อนซัมซุงบลูวิงส์ในเคลีกคลาสสิก

### บุรีรัมย์ ยูไนเต็ด
เดือนมกราคม ค.ศ. 2016 ไคโอะย้ายไปร่วมทีมบุรีรัมย์ ยูไนเต็ด สโมสรในไทยลีก เขาทำประตูแรกให้กับสโมสรในนัดที่บุรีรัมย์บุกชนะพัทยา ยูไนเต็ด 3-1 เมื่อวันที่ 2 เมษายน จบฤดูกาล 2016 เขาทำประตูให้กับบุรีรัมย์ได้ทั้งหมด 14 ประตู แบ่งเป็นในลีก 5 ประตู ในลีกคัพ 6 ประตู และในเอฟเอคัพ 3 ประตู อย่างไรก็ตามในช่วงต้นฤดูกาลถัดมา ไคโอะก็ได้แยกทางกับสโมสรในที่สุด

### เกียวโต ซังงะ
ในเดือนกรกฎาคม ค.ศ. 2018 ไคโอะย้ายไปร่วมทีมเกียวโต ซังงะในเจลีก ดิวิชัน 2

## อ้างอิง

## แหล่งข้อมูลอื่น
* 
*  rubronegro.net 
*  CBF
*  sambafoot.com
*  furacao.com 
*  

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวบราซิล
หมวดหมู่:ผู้เล่นเซเรซโซ โอซากะ
หมวดหมู่:ผู้เล่นซูว็อนซัมซุงบลูวิงส์
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นในเจ2 ลีก
หมวดหมู่:ผู้เล่นในเคลีก 1
หมวดหมู่:ผู้เล่นในไทยลีก
หมวดหมู่:กองกลางฟุตบอล
หมวดหมู่:ชาวบราซิลเชื้อสายญี่ปุ่น
หมวดหมู่:บุคคลจากกูรีชีบา
ลิลเลอฮาเมอร์

**ลิลเลอฮาเมอร์** () เป็นเมืองและเทศบาลในเทศมณฑลอินลันเนอ ประเทศนอร์เวย์ และตั้งอยู่ในเขตกึดบรันส์ดาเลิน ในเดือนพฤษภาคม ค.ศ. 2011 มีประชากร 26,639 คน ย่านใจกลางเมืองส่วนใหญ่เป็นบ้านไม้ในคริสต์ศตวรรษที่ 19 ตัวเมืองอยู่ทางทิศเหนือของทะเลสาบมีเยอซาและแม่น้ำโลเกิน ภูมิประเทศเป็นภูเขาล้อมรอบ ลิลเลอฮาเมอร์เคยเป็นเจ้าภาพการแข่งขันโอลิมปิกฤดูหนาว 1994 และโอลิมปิกเยาวชนฤดูหนาว 2016

## ภูมิอากาศ



## การขนส่ง
ลิลเลอฮาเมอร์อยู่บนเส้นทางรถไฟสายโดฟเรอ ซึ่งวิ่งจาก Hamar ไปยังทร็อนไฮม์ ส่วนการขนส่งทางถนนก็มีทางหลวงยุโรปสาย E6

## เมืองพี่น้องและเมืองฝาแฝด
ลิลเลอฮาเมอร์มีเมืองพี่น้องและเมืองฝาแฝดดังต่อไปนี้:

* - Autrans จังหวัดอีแซร์ ฝรั่งเศส
* - ซาราเยโว บอสเนียและเฮอร์เซโกวีนา
* - Hayward รัฐวิสคอนซิน สหรัฐ
* - Hørsholm เขตเมืองหลวง เดนมาร์ก
* - Leksand เทศมณฑลดาลาร์นา สวีเดน
* - Oberhof รัฐทือริงเงิน เยอรมนี
* - Oulainen จังหวัดโอวลุ ฟินแลนด์
* - ชิโอซาวะ จังหวัดนีงะตะ ญี่ปุ่น

และยังมีความสัมพันธ์ที่เป็นมิตรกับเมืองดังต่อไปนี้
* - ดึสเซิลดอร์ฟ รัฐนอร์ทไรน์-เว็สท์ฟาเลิน เยอรมนี
* - มินาคามิ จังหวัดกุมมะ ญี่ปุ่น
* - Bujanovac เซอร์เบีย
* - Radviliškis ลิทัวเนีย

## อ้างอิง

## แหล่งข้อมูลอื่น

*Municipal fact sheet from Statistics Norway
*Lillehammer Tourist Office
*Gudbrandsdalen Region 
*Hafjell ski resort  north from Lillehammer
*Kvitfjell ski resort  north from Lillehammer
*Inland Norway University of Applied Sciences 
*Lillehammer Icehockey Club   
*Olympic Park in Lillehammer
*Pictures from the Olympic games in 1994¨
*Norwegian Olympic Museum


หมวดหมู่:เมืองในประเทศนอร์เวย์
หมวดหมู่:เทศบาลของประเทศนอร์เวย์
หมวดหมู่:เทศมณฑลอินลันเนอ
กฤปาจารย์

**กฤปะ** (, ) เป็นตัวละครฝ่ายชายใน มหากาพย์มหาภารตะ เป็นอาจารย์ของพวกปาณฑพและพวกเการพ เป็นพี่ชายของนางกฤปิ ซึ่งเป็นภรรยาของ โทรณาจารย์ ซึ่งตัวเขานั้นเป็นอาจารย์สอนวิชากับเหล่าพวกปาณฑพและเการพในช่วงแรก ๆ ก่อนที่โทรณาจารย์จะเข้ามาช่วยสอนในภายหลัง

ในสงครามทุ่งกุรุเกษตร กฤปาจารย์เป็น 1 ในแม่ทัพคนสำคัญของเหล่าเการพ และยังเป็น 1 ใน 3 ของเหล่าเการพที่รอดชีวิตจากสงครามครั้งนี้ (อีก 2 คนคือ อัศวัตถามา และ กฤตวรมัน) หลังจากสงคราม กฤปาจารย์กลับมาดำรงตำแหน่งอาจารย์ประจำราชสำนักหัสตินาปุระ (กุลคุรุ) ตามเดิม

## หมายเหตุ

หมวดหมู่:ตัวละครในมหาภารตะ
หิฑิมพะ

หิฑิมพะ (สันสกฤต: हिडिम्ब อังกฤษ: Hidimba) เป็นตัวละครฝ่ายชายจาก มหากาพย์มหาภารตะ เป็นพี่ชายของ นางหิฑิมพี ซึ่งปรากฎตัวในตอนที่ พวกปาณฑพ เข้ามาพักผ่อนหลังจากหลบหนีจากการที่ถูกตามล่าโดย พวกเการพ (ซึ่งเป็นเหตุการณ์หลังจากการโดนวางเพลิงที่เมืองวาราณาวัต แต่พวกปาณฑพสามารถรอดตายมาได้) ซึ่งพวกเขาได้เข้ามาพักในเขตป่าของหิฑิมพะ ซึ่งหิฑิมพะจะกินเนื้อมนุษย์ที่หลงเข้ามาในป่าของตน จึงให้นางหิฑิมพี เข้าไปหลอกล่อพวกปาณฑพให้มาหาตน แต่กลับกลายเป็นว่า นางได้หลงรักภีมะเข้าให้  จึงเป็นเหตุให้ตนต้องมาถึงที่เอง จึงทำให้เกิดการต่อสู้กันระหว่างตนกับภีมะ สุดท้าย หิฑิมพะถูกฆ่าตายโดยภีมะ

หมวดหมู่:ตัวละครในมหาภารตะ
ฟลอร็องต์ ซีนามา ปงโกลล์

**ฟลอร็องต์ สเตฟาน ซีนามา ปงโกลล์** (; เกิด 20 ตุลาคม 1984) นักฟุตบอลอาชีพชาวฝรั่งเศส เคยลงเล่นกับทีมชัยนาท ฮอร์นบิล ในศึกไทยลีกรวมทั้งสิ้น 3 ฤดูกาลระหว่างปี 2016 - 2018

ปงโกลล์เข้าร่วมทีมชัยนาท ฮอร์นบิลในเลก 2 ของฤดูกาล 2016 แม้สโมสรต้องตกชั้นไปในไทยลีก 2 แต่ในปี 2017 ปงโกลล์มีส่วนสำคัญที่นำชัยนาท ฮอร์นบิล ครองแชมป์ไทยลีก 2 และเลื่อนชั้นมาสู่ลีกสูงสุดอีกครั้งภายในปีเดียว และในฤดูกาล 2018 ปงโกลล์ขยับตำแหน่งตัวเองลงมาเป็นกองกลางเพื่อช่วยทีม
## อ้างอิง

หมวดหมู่:กองหน้าฟุตบอล
หมวดหมู่:นักฟุตบอลชาวฝรั่งเศส
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นเลออาฟวร์ อาเซ
หมวดหมู่:ผู้เล่นสโมสรฟุตบอลแบล็กเบิร์นโรเวอส์
หมวดหมู่:ผู้เล่นอัตเลติโกเดมาดริด
หมวดหมู่:ผู้เล่นสปอร์ติงลิสบอน
หมวดหมู่:ผู้เล่นเรอัลซาราโกซา
หมวดหมู่:ผู้เล่นอาแอ็ส แซ็งเตเตียน
หมวดหมู่:ผู้เล่นสโมสรฟุตบอลรอสตอฟ
หมวดหมู่:ผู้เล่นสโมสรฟุตบอลชิคาโกไฟร์
หมวดหมู่:ผู้เล่นสโมสรฟุตบอลดันดียูไนเต็ด
หมวดหมู่:ผู้เล่นสโมสรฟุตบอลชัยนาท ฮอร์นบิล
หมวดหมู่:บุคคลจากเรอูว์นียง
Exponential Search

เป็นอัลกอริธึมสร้างโดยJon Bentley and Andrew Chi-Chih Yao ในปี 1976 เพื่อค้นหาเรียงลำดับมากมายหรือไม่มีที่สิ้นสุด วิธีการคือ ประกอบด้วยสองขั้นตอน ขั้นตอนแรกกำหนดช่วงที่คีย์การค้นหาจะอยู่ถ้าอยู่ในรายการ ในขั้นตอนที่สองจะมีการค้นหาแบบไบนารีในช่วงนี้ ในขั้นตอนแรกสมมติว่ารายการถูกเรียงลำดับจากน้อยไปมากอัลกอริทึมจะค้นหาเลขยกกำลังแรก i ซึ่งมีค่ามากกว่า 2i มากกว่าคีย์การค้นหา ค่านี้ 2i กลายเป็นขีดจำกัด สำหรับการค้นหาแบบไบนารีด้วยที่ 2, 2i - 1 ซึ่งเป็นขอบเขตล่างสำหรับการค้นหาแบบไบนารี

## การนำ Exponential Search ไปใช้งานในภาษาPython
ตัวอย่างภาษาไพทอน
```python
def binarySearch( arr, l, r, x):
    if r >= l:
        mid = l + ( r-l ) / 2
         
        if arr[mid] == x:
            return mid
        
        if arr[mid] > x:
            return binarySearch(arr, l, 
                                mid - 1, x)
         
        return binarySearch(arr, mid + 1, r, x)
         
    return False

def exponentialSearch(arr, x):

    n = len(arr)
    if arr[0] == x:
        return 0
         
    i = 1
    while i < n and arr[i] <= x:
        i = i * 2
     
    return binarySearch( arr, i / 2, min(i, n), x)
     
 
arr = [1,3,4,5,13,20,25,40,42,44,53]
x = 13
result = exponentialSearch(arr, x)
print (result)
```


## อ้างอิง
exponential-search on geeksforgeeks
หมวดหมู่:ขั้นตอนวิธีการค้นหา
ครีบหลัง

[thumb|300px|ครีบหลังของ[ฉลาม]]

**ครีบหลัง** คือครีบที่อยู่ด้านหลังของสัตว์น้ำทั้งในน้ำเค็มและน้ำจืดเช่นปลา,วาฬและโลมารวมถึงสัตว์เลื้อยคล้านใต้ทะเลจำพวกอิกทิโอซอร์ (ichthyosaur ) ด้วย สปีชีส์ส่วนใหญ่จะมีครีบหลังเพียงครีบเดี่ยวแต่บางชนิดก็มีสองถึงสาม

นักชีววิทยาสัตว์ป่ามักใช้ลักษณะและรูปแบบของครีบนี้ในการจำแนกสายพันธุ์

## ประโยชน์
ครีบหลังมีจุดประสงค์หลักคือใช้เพื่อการทรงตัวและใช้ป้องกันไม่ให้พวกมันควงสว่านในขณะที่ว่ายน้ำ แต่บางชนิดได้ปรับครีบหลังของพวกมันเพื่อใช้ในประโยชน์อื่น ๆ เช่นปลาแสงอาทิตย์ใช้ครีบหลังและครีบก้นในการว่ายน้ำ ปลาตกเบ็ดได้พัฒนาครีบหลังของมันให้เป็บติ่งเนื่อเรืองแสงที่คล้ายเบ็ดตก (esca) เพื่อใช้ล่อเหยื่อ บางชนิดพัฒนาให้มีเงี่ยงที่มีพิษเช่นปลาฉลามพอร์ตแจ็กสัน

ไฟล์:Carassius wild golden fish 2013 G1.jpg|ปลาส่วนใหญ่มีครีบหลังครีบเดียวเช่นปลาจำพวกปลาทอง
ไฟล์:Parts of a shark.svg|ฉลามมักจะมีครีบหลังสองครีบ
ไฟล์:Thunnus albacares.png|ปลาทูน่าครีบเหลืองมีครีบหลังสองครีบ
ไฟล์:Haddock fins.tiff| ปลาแฮดดัคมีครีบหลังสามครีบ


วงศ์ปลากระโทงมีครีบหลังที่โดดเด่นเหมือนกับปลาทูน่า, วงศ์ปลาอินทรีและปลาแมกเคอเรล วงศ์ปลากระโทงจะเร่งสปีดการว่ายน้ำของตัวเองโดยการหดครีบหลังของมันลงบนร่องที่อยู่บนร่างกายของพวกมันและด้วยรูปร่าง, ขนาดและสีของครีบหลังที่แตกต่างกันตามชนิดของปลากระโทงทำให้นี้วิธีง่าย ๆ ที่ใช้ในการระบุชนิดของปลากระโทง ครีบหลังของพวกมันมักเก็บอยู่ในร่องตลอดเวลาพวกมันจะแพร่ครีบหลังของมันขึ้นก็ต่อเมือใช้ในขณะกวาดต้อนฝูงปลาขนาดเล็ก


ไฟล์:Orca wal 3.jpg|ความแตกต่างของครีบหลังของวาฬเพชรฆาตระหว่างเพศชายกับเพศหญิง
ไฟล์:White shark (cropped).jpg|ครีบหลังของปลาฉลามขาวมีเส้นใยหนังแท้ที่ทำงานเหมือนเชือกโยงที่รักษาเสถียรภาพของเรือ และมันจะแข็งตัวเพื่อให้พวกมันว่ายน้ำได้เร็วขึ้นและไม่เกิดการควงสว่าน
ไฟล์:Istiophorus platypterus .jpg|ครีบหลังขนาดใหญ่ที่หดเก็บได้ของปลากระโทงร่มอินโด-แปซิฟิก


## อ้างอิง

หมวดหมู่:กายวิภาคของกระดูกสันหลัง
ศาลทหารระหว่างประเทศสำหรับตะวันออกไกล

thumb|ศาลทหารระหว่างประเทศสำหรับตะวันออกไกลประชุมกันที่ศาลอิจิงายะ เดิมเป็นอาคารกองทัพจักรวรรดิญี่ปุ่นเอช ในอิจิงายะ กรุงโตเกียว

**ศาลทหารระหว่างประเทศสำหรับตะวันออกไกล** () หรือเรียก **การพิจารณาคดีกรุงโตเกียว** () หรือ **ศาลอาชญากรรมสงครามกรุงโตเกียว** () เป็นศาลทหารซึ่งประชุมกันเมื่อวันที่ 29 เมษายน ค.ศ. 1946 เพื่อพิจารณาคดีผู้นำจักรวรรดิญี่ปุ่นฐานอาชญากรรม "ระดับเอ" ซึ่งสงวนไว้สำหรับผู้มีส่วนในการสมคบร่วมเพื่อเริ่มและก่อสงคราม

ผู้นำทางทหารและการเมืองญี่ปุ่น 28 คนถูกตั้งข้อหาก่อสงครามรุกราน และรับผิดชอบต่ออาชญากรรมสงครามตามปกติ ส่วนกำลังพลระดับล่างอีกกว่า 5,700 คนถูกตั้งข้อหาอาชญากรรมสงครามตามปกติในการพิจารณาแยกต่างหากซึ่งมีประชุมในประเทศออสเตรเลีย จีน ฝรั่งเศส เนเธอร์แลนด์ ฟิลิปปินส์ สหราชอาณาจักรและสหรัฐ ข้อกล่าวหาครอบคลุมอาชญากรรมหลายฐานตั้งแต่การละเมิดเชลย การข่มขืนกระทำชำเรา ทาสทางเพศ ทรมาน ปฏิบัติต่อกรรมกรอย่างเลว ประหารชีวิตโดยไม่มีการพิจารณาคดี และทดลองทางการแพทย์อย่างไม่มีมนุษยธรรม ประเทศจีนจัด 13 ศาล ทำให้มีการพิพากษาลงโทษ 504 คน ในจำนวนนี้ประหารชีวิต 149 คน

สมเด็จพระจักรพรรดิฮิโรฮิโตะแห่งญี่ปุ่นและพระบรมวงศานุวงศ์ญี่ปุ่นทุกพระองค์ เช่น นายทหารอาชีพ เจ้าชายยาซูฮิโกะ อาซากะ ไม่ถูกดำเนินคดีบานเกี่ยวข้องกับอาชญากรรมทั้งสามหมวด เฮอร์เบิร์ต บิกซ์ (Herbert Bix) อธิบายว่า "ทั้งรัฐบาลทรูแมนและพลเอกแมคอาร์เธอร์เชื่อว่าการปฏิรูปยึดครองจะนำไปปฏิบัติได้อย่างราบรื่นหากพวกเขาใช้จักรพรรดิฮิโรฮิโตะเพื่อสร้างความชอบธรรมซึ่งการเปลี่ยนแปลงของพวกเขา" ผู้ต้องสงสัย 50 คน เช่น โนบูซูเกะ คิชิ ซึ่งต่อมาเป็นนายกรัฐมนตรี และโยชิซูเกะ ไอกาวะ ประธานนิสสัน ถูกตั้งข้อหาแต่ได้รับการปล่อยตัวใน ค.ศ. 1947 และ 1948 ชิโระ อิชิอิได้รับความคุ้มกันโดยแลกลับข้อมูลที่รวบรวมจากการทดลองต่อเชลยมีชีวิตของเขา

ศาลฯ ปิดการประชุมเมื่อวันที่ 12 พฤศจิกายน ค.ศ. 1948

## อ้างอิง


หมวดหมู่:อาชญากรรมต่อมนุษยชาติ
หมวดหมู่:อาชญากรรมการรุกราน
หมวดหมู่:อาชญากรรมสงครามโลกครั้งที่สอง
หมวดหมู่:ผลที่ตามมาหลังสงครามโลกครั้งที่สองในประเทศญี่ปุ่น
หมวดหมู่:ผลที่ตามมาหลังสงครามโลกครั้งที่สอง
หมวดหมู่:อสัญกรรมของฮิเดกิ โทโจ
หมวดหมู่:การล่มสลายของจักรวรรดิญี่ปุ่น
หมวดหมู่:โตเกียว
หมวดหมู่:ฝ่ายสัมพันธมิตร (สงครามโลกครั้งที่สอง)
สทูจซอร์ต

**สทูจซอร์ต** () การจัดเรียงเป็นขั้นตอนการเรียงลำดับแบบทวนซ้ำ (recursive sorting algorithm) โดยมีความซับซ้อนเวลา  และ Stooge Sort เป็นการจัดเรียงข้อมูลของอาเรย์ จากน้อยไปมาก ซึงมีประสิทธิต่ำมากเมื่อเปรียบกับ Merge sort และ Bubble sort เพราะว่า

#Stooge sort ซึ่งเขียนแบบ recursive แต่ทำงานช้ากว่าแบบ Merge sort แต่โค้ดของ Stooge sort สั้นกว่ามาก
#Stooge sort ทำงานคล้าย ๆ แบบ Bubble sort ซึ่ง Stooge sort ทำงานช้ากว่า

## กระบวนการวิเคราะห์

# หาความยาวของอาเรย์
# เลขที่มีค่ามากซึ่งอยู่ด้านซ้าย ให้สลับค่าที่น้อยกว่าซึ่งอยู่ด้านขวา
# ตรวจสอบว่ามีค่า array เหลืออยู่หรือไม่
# ถ้ามี หาตำแหน่งด้านใช้สูตร t = (j-i+1)//3
# เขียนแบบ recursive

## ตัวอย่างโค้ด
 function stoogesort(array L, i = 0, j = length(L)-1){
     if L[i] > L[j] then
         L[i] ↔ L[j]
     if (j - i + 1) > 2 then
         t = (j - i + 1) / 3
         stoogesort(L, i  , j-t)
         stoogesort(L, i+t, j  )
         stoogesort(L, i  , j-t)
     return L
 }

## ตัวอย่างโค้ด ไพธอน

```python3
def stoogesort(array, left, array_len):
    if array_len is None:
        array_len = len(array) - 1

    if array[array_len] < array[left]:
        array[left] , array[array_len] = array[array_len] , array[left]
        #print(array)


    if array_len - left > 1:
        pos = (array_len - left + 1) // 3
        stoogesort(array, left, array_len - pos) ; stoogesort(array, left + pos, array_len) ; stoogesort(array, left , array_len //2)
        #print(array)
    return array
```


## ข้อดีและข้อเสีย
*ข้อดี ใช้กระบวนการคิดน้อย และโค้ดมีลักษณะสั้น ไม่ซับซ้อน
*ข้อเสีย ที่การทำงานช้าเพราะว่า มีการเรียงค่าเสร็จแล้วแต่ยังทำงานต่อกว่าจะครบจำนวนของค่าตัวเองจนหมด

หมวดหมู่:ขั้นตอนวิธีการเรียงลำดับ
เวสลีย์ สมิธ อัลวีส เฟย์โตซา

**เวสลีย์ สมิธ อัลวีส เฟย์โตซา** (เกิดวันที่ 21 เมษายน ค.ศ. 1992) หรือ **เวสลีย์** เป็นนักฟุตบอลชาวบราซิล ปัจจุบันลงเล่นให้กับจันทบุรี ในไทยลีก 2

เวสลีย์เคยเล่นให้กับสโมสรในไทยลีกอย่างบุรีรัมย์ ยูไนเต็ด โดยย้ายเข้ามาเมื่อเดือนมีนาคม ค.ศ. 2016 แต่ผลงานของเขากลับไม่ค่อยโดดเด่นนัก เขาทำประตูในลีกไม่ได้ จนในช่วงเลกที่สองของฤดูกาล 2016 เวสลีย์ถูกปล่อยยืมตัวให้กับโชนัน เบลมาเร สโมสรจากเจลีก และในช่วงต้นปี ค.ศ. 2017 เขาได้กลับไปค้าแข้งในประเทศเกาหลีใต้อีกครั้ง ด้วยการย้ายไปร่วมทีมอินชอนยูไนเต็ด

## อ้างอิง

## แหล่งข้อมูลอื่น
* 
* 

หมวดหมู่:บุคคลที่ยังมีชีวิตอยู่
หมวดหมู่:กองหน้าฟุตบอล
หมวดหมู่:นักฟุตบอลชาวบราซิล
หมวดหมู่:ผู้เล่นในเคลีก 1
หมวดหมู่:ผู้เล่นในเจ1 ลีก
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลจันทบุรี
หมวดหมู่:บุคคลจากรัฐปีเอาอี
เอมิเลียโน อัลฟาโร

**เอมิเลียโน อัลฟาโร โตสคาโน** (เกิดวันที่ 28 เมษายน ค.ศ. 1988) เป็นนักฟุตบอลอาชีพชาวอุรุกวัย ปัจจุบันลงเล่นให้กับสโมสรฟุตบอลปูเนซิตีจากประเทศอินเดีย เขามีฉายาว่า *El Picaro* ซึ่งแปลว่า *โจร* ในภาษาอิตาลี (cf. Picaresque novel)

อัลฟาโรเคยย้ายมาอยู่กับบุรีรัมย์ ยูไนเต็ด ระยะสั้น ๆ ในช่วงต้นปี ค.ศ. 2016 แต่เนื่องจากอาการบาดเจ็บ ทำให้เขาไม่ได้ลงเล่นเลย และถูกยกเลิกสัญญาก่อนที่ไทยลีกจะเปิดฤดูกาล

## เกียรติประวัติ
### สโมสร
;ลิเวอร์พูล (มอนเตวิเดโอ)
*Uruguayan Segunda División (1): 2014–15

### บุคคล
* ผู้ทำประตูสูงสุดใน Uruguayan Segunda División  (1): 2014–15

## อ้างอิง

## แหล่งข้อมูลอื่น
* Profile at BDFA 
* 

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวอุรุกวัย
หมวดหมู่:นักฟุตบอลทีมชาติอุรุกวัย
หมวดหมู่:ผู้เล่นในเซเรียอา
หมวดหมู่:ผู้เล่นสโมสรกีฬาลัตซีโย
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นในไทยลีก
หมวดหมู่:บุคคลจากจังหวัดเตรย์นตาอิเตรส
คิม ซึง-ย็อง

**คิม ซึง-ย็อง** (; เกิดวันที่ 14 มีนาคม ค.ศ. 1985) เป็นนักฟุตบอลอาชีพชาวเกาหลีใต้ ปัจจุบันลงเล่นในตำแหน่งกองหน้าให้สโมสรฟุตบอลคังว็อน เขายังเคยเล่นให้แก่สโมสรในจีน ญี่ปุ่น ออสเตรเลีย และไทย

คิม ซึง-ย็อง เคยเข้ามาเล่นฟุตบอลในประเทศไทยเมื่อช่วงฤดูกาล 2016 โดยย้ายมาร่วมทีมบุรีรัมย์ ยูไนเต็ด เมื่อเดือนกุมภาพันธ์ ค.ศ. 2016 ด้วยสัญญา 1 ปี เขาทำประตูแรกให้แก่สโมสรในนัดที่บุรีรัมย์บุกไปชนะแบงค็อก ยูไนเต็ด 5-3 เมื่อวันที่ 6 มีนาคม เขาทำประตู 3 ประตูให้แก่บุรีรัมย์ในช่วงเลกแรก ต่อมาในเลกที่สองของฤดูกาล 2016 สุพรรณบุรียืมตัวคิมด้วยสัญญา 6 เดือน และในช่วงปลายปี 2016 คิมย้ายกลับประเทศบ้านเกิด ไปร่วมทีมคังว็อนด้วยสัญญา 2 ปี

## เกียรติประวัติ
;อุลซันฮุนได
* เอเอฟซีแชมเปียนส์ลีก (1): 2012

### ทีมชาติ
* ฟุตบอลเอเชียเยาวชนอายุไม่เกิน 19 ปี : 2004

## อ้างอิง

## แหล่งข้อมูลอื่น
* 
* Kim Seung-yong – National Team stats at KFA  
* 

หมวดหมู่:บุคคลที่ยังมีชีวิตอยู่
หมวดหมู่:กองหน้าฟุตบอล
หมวดหมู่:นักฟุตบอลชาวเกาหลีใต้
หมวดหมู่:ผู้เล่นในไทยลีก
หมวดหมู่:ผู้เล่นในเคลีก 1
หมวดหมู่:ผู้เล่นในเจ1 ลีก
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลสุพรรณบุรี
หมวดหมู่:นักฟุตบอลในโอลิมปิกฤดูร้อน 2008
หมวดหมู่:ผู้เล่นในเอลีกเมน
หมวดหมู่:บุคคลจากโซล
หมวดหมู่:ชาวเกาหลีใต้ในประเทศไทย
ดานีลู ซีรีนู จี โอลีเวย์รา

**ดานีลู ซีรีนู จี โอลีเวย์รา** (; เกิดวันที่ 11 พฤศจิกายน ค.ศ. 1986) เป็นนักฟุตบอลอาชีพชาวบราซิล ปัจจุบันลงเล่นให้กับสโมสร Budapest Honvéd เขาเคยอยู่กับหลายสโมสรจากหลายประเทศ ซึ่งเขาเคยอยู่ที่ประเทศไทยด้วย

เขาเคยอยู่กับบุรีรัมย์ ยูไนเต็ด ในช่วงเวลาสั้น ๆ ตั้งแต่ปลายปี ค.ศ. 2015 - ต้นปี ค.ศ. 2016 ก่อนที่จะถูกยกเลิกสัญญา เขาจึงย้ายไปร่วมทีมเชียงราย ยูไนเต็ด ในเดือนมีนาคม ค.ศ. 2016 เขาทำประตูให้กับสโมสรได้ 4 ประตู ก่อนที่จะแยกทางกับสโมสรเมื่อช่วงกลางปีเดียวกัน

## อ้างอิง

## แหล่งข้อมูลอื่น
* 

หมวดหมู่:บุคคลที่ยังมีชีวิตอยู่
หมวดหมู่:นักฟุตบอลชาวบราซิล
หมวดหมู่:กองหน้าฟุตบอล
หมวดหมู่:ผู้เล่นในรัสเซียนพรีเมียร์ลีก
หมวดหมู่:ผู้เล่นในไทยลีก
หมวดหมู่:ผู้เล่นสโมสรฟุตบอลบุรีรัมย์ ยูไนเต็ด
หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:บุคคลจากรัฐเซาเปาลู